burgasdotpro/wikipedia huggingface dataset:
Zoznam mestských pamiatkových zón v Česku

Toto je zoznam mestských pamiatkových zón v Česku zoradený podľa krajov.
Praha.
Na území hlavneho mesta Prahy sa nachádza 10 mestských pamiatkových zón.
Stredočeský kraj.
Na území Stredočeského kraje sa nachádza 34 mestských pamiatkových zón.
Juhočeský kraj.
Na území Juhočeského kraja sa nachádza 25 mestských pamiatkových zón.
Plzenský kraj.
Na území Plzenského kraja sa nachádza 21 mestských pamiatkových zón.
Karlovarský kraj.
Na území Karlovarského kraja sa nachádza 11 mestských pamiatkových zón.
Ústecký kraj.
Na území Ústeckého kraja sa nachádza 17 mestských pamiatkových zón.
Liberecký kraj.
Na území Libereckého kraja sa nachádza 15 mestských pamiatkových zón.
Královohradecký kraj.
Na území Královohradeckého kraja sa nachádza 20 mestských pamiatkových zón.
Pardubický kraj.
Na území Pardubického kraja sa nachádza 19 mestských pamiatkových zón.
Kraj Vysočina.
Na území kraja Vysočina sa nachádza 22 mestských pamiatkových zón.
Juhomoravský kraj.
Na území Juhomoravského kraja sa nachádza 12 mestských pamiatkových zón.
Olomoucký kraj.
Na území Olomouckého kraja sa nachádza 15 mestských pamiatkových zón.
Moravskoslezský kraj.
Na území Moravskoslezského kraja sa nachádza 18 mestských pamiatkových zón.
Zlínsky kraj.
Na území Zlínského kraja sa nachádza 14 mestských pamiatkových zón.
Malvern Hills Science Park

Malvern Hills Science Park je vedecký park nachádzajúci sa v anglickom meste Malvern v grófstve Worcestershire. Nachádzajú sa tu spoločnosti z Japonska, Spojených štátov, Taiwanu a kontinentálnej Európy, pôsobiace v oblasti špičkových technológií.
Malvern Hills Science Park bol otvorený v októbri 1999.
Ladislav Lysý

Ladislav Lysý alebo Ladislav Holý alebo Vladislav Plešivý († 1029/39) bol knieža Nitrianskeho kniežatstva pred rokom 1018/1029/1025 a podľa niektorých autorov aj na konci 10. storočia. 
Bol to bratranec Štefana I., prvého kráľa Uhorska, syn nitrianskeho kniežaťa Michala. Oženil sa s Premislavou (†? 1015), dcérou Vladimíra I., veľkého kniežaťa kyjevského, s ktorou mal syna Domoslava (Damoslaus Bonuszlo, †1048).
Život (jedna z možných verzií).
Veľkoknieža Gejza s nevôľou sledoval silnejúcu pozíciu svojho mladšieho brata Michala v Nitriansku. Preto ho okolo roku 995 nechal odstrániť. Michalovi synovia Ladislav Lysý a Vazul zo strachu opustili krajinu a uchýlili sa na Kyjevskú Rus, kde sa Ladislav oženil. Keďže ruské knieža Vladimír "„žil v mieri s okolitými kniežatami, s Boleslavom Poľským a so Štefanom Uhorským ...”" a zrejme sa nedočkali od neho podpory, uchýlili sa následne pravdepodobne k svojmu príbuznému Boleslavovi Chrabrému do Poľska.
Krátko po svojej korunovácii sa kráľ Štefan dostal do konfliktu s Boleslavom Chrabrým. Ten vojenskou silou ovládol celé územie Nitrianskeho kniežatstva až po Dunaj a odovzdal ho do správy Ladislavovi Lysému. Poľská zvrchovanosť nad územím Slovenska trvala až do smrti Boleslava Chrabrého r. 1025 alebo až do r. 1029. Práve v tomto čase zomrel aj Ladislav Lysý, ktorý po sebe zanechal maloletého syna Domoslava.
Belo, Ondrej a Levente.
Niektoré uhorské kroniky z 13.14. storočia (Obrázková kronika, Budínska kronika) pripisujú Ladislavovi Lysému otcovstvo Ondreja (neskoršieho uhorského kráľa Ondreja I.), Bela (neskoršieho uhorského kráľa Bela I.) a Leventeho.
Staršie pramene (Altašské anály a väčšia legenda o svätom Gerardovi) ich označuje za Vazulových synov. Neskoršie potlačenie Vazulovho otcovstva súvisí s tým, že matka neskorších uhorských kráľov bola pohanka, zrejme pečenežského pôvodu a sám Vazul upadol do nemilosti kráľa Štefana a bol oslepený. Dôvodom mohol byť fakt, že v časoch, keď uhorskí králi Belo II. a Gejza II. čelili v 12. storočí nárokom Borisa Kolomanoviča (syna manželky uhorského kráľa Kolomana Eufémie vyhnanej pre podozrenie z cudzoložstva) na uhorský trón, bolo potrebné odstrániť pochybnosti o čistote rodokmeňa uhorských kráľov.
Alioramus

Alioramus bol rod teropódneho dinosaura z čeľade Tyrannosauridae, ktorý žil v období vrchnej kriedy na území Ázie. Typový druh "A. remotus", je známy z čiastočnej lebky a troch metatarzálnych kostí, odkrytých v mongolských usadeninách, ktoré sa datujú na vek 70 až 65 miliónov rokov. Tieto pozostatky boli pomenované a opísané ruským paleontológom Sergejom Kurzanovom v roku 1976. Ďalší druh, "A. altai", známy z oveľa kompletnejšej kostry, bol pomenovaný a opísaný americkým paleontológom Stephenom L. Brusattom a jeho kolegami v roku 2009. Jeho vzťahy k ostatným tyranosaurom sú nejasné, podľa niektorých vedcov bol však Alioramus blízko príbuzný rodu Tarbosaurus alebo, že ide o mláďa tohto rodu. Objav druhu "A. Altai" však jasne naznačuje, že táto hypotéza je nesprávna.
Alioramus sa podobne ako väčšina teropódov pohyboval bipédne a jeho ostré zuby jasne naznačujú, že to bol mäsožravec. Bol menší než tyranosaury ako Tarbosaurus a Tyrannosaurus, ale veľkosť dospelého jedinca je ťažké odhadnúť, keďže oba známe druhy tohto rodu sú nedospelé jedince. U aliorama je charakteristický rad piatich kostných hrebeňov v hornej časti jeho rypáka, oveľa väčší počet zubov, než u akéhokoľvek iného tyranosaura a oveľa nižšia lebka na rozdiel od ostatných tyranosaurov.
Opis.
Keď ho v roku 1976 opísal Sergei Kurzanov odhadol, že Alioramus bol pribline 5 až 6 metrov dlhý. Kurzanov si však neuvedomil, že lebka počas fosilizácie podľahla deformácii, čo môže znamenať kratšiu telesnú dĺžku tohto jedinca. Ak skutočne ide o nedospelého jedinca, je jasné, že mohol dosiahnuť oveľa väčších rozmerov, dodnes však nebol žiaden dospelý jedinec nájdený.
Hitparáda

Hitparáda je zoznam resp. umelý rebríček hudobných nahrávok – piesní alebo inštrumentálnych skladieb, ktoré sú najpopulárnejšie v určitej dobe. Popularita daných nahrávok je obvykle stanovená podľa hlasovania poslucháčov (predtým napr. korešpondenčne, teraz najčastejšie v podobe SMS správ alebo internetu – poslucháčska anketa).
Hitparáda môže byť tiež označenie pre rozhlasový alebo televízny program, v ktorom sa vysielajú hudobné nahrávky zo zmieňovaného zoznamu.
EMI Records

EMI Records je hudobné vydavateľstvo, založené spoločnosťou EMI v roku 1972 ako nástupca vydavateľstva Columbia Graphophone Company. Globálny úspech, ktorý si vydavateľstvo EMI užilo v populárnej hudbe v 60-tych rokoch, odhalilo skutočnosť, že EMI vlastnil práva len na niektoré ochranné známky v niektorých častiach sveta, najznámejšie His Master's Voice a Columbia.
V roku 2010 EMI Records otvorilo divíziu pre country hudbu s názvom EMI Records Nashville, ktorá zahŕňa hudobníkov ako Troy Olsen a Eric Church. EMI Records Nashville funguje ako sesterské vydavateľstvo s Capitol Nashville.
EMI Records vyzdvihol anglický zoznam Columbia Records zmluvami s takými hudobníkmi ako Kraftwerk, Queen, Olivia Newton-Johnová, Iron Maiden, Kate Bush, Sheena Easton alebo Robbie Williams.
Atlantic Records

Atlantic Records (Atlantic Recording Corporation) je americké hudobné vydavateľstvo, založené v roku 1947 v súčasnosti vo vlastníctve Warner Music Group, ktoré v roku 2004 zlúčilo Atlantic Records a Elektra Records do zastrešujúceho vydavateľstva nazvaného Atlantic Records Group. Je najviac známe pre vydávanie nahrávok žánrov rhythm and blues, rock and roll a jazz. Vydavateľstvo má tiež množstvo častí s predtým nezávislými vydavateľstvami ako Must Destroy (ktorý priniesol Goldie Lookin Chain a The Darkness do vydavateľstva), a VP Records na Jamajke, ktorá je domovom reggae hudobníkov ako Sean Paul.
Alexander Kautnik

Alexander Kautnik (* 20. február 1904, Ružomberok – † 1. február 1988, Košice) bol slovenský herec a režisér, pôvodným povolaním sudca.
Život.
Alexander Kautnik sa narodil v Ružomberku v rodine sudcu Kautnika ako najstarší syn. Študoval medicínu (dva semestre) a právo v Bratislave. Po skončení štúdia pôsobil ako právnik a neskôr ako sudca. Od roku 1928 zároveň účinkoval ako ochotník v dramatickej družine košickej odbočky Rádiojournalu. Po okupácií Košíc významnou mierou prispel k založeniu najprv krúžku a potom Divadlo Jonáša Záborského v Prešove. Po februári 1948 však stratil možnosť pôsobiť v súdnictve a to ako pre vlastné názory, tak aj pre angažovanosť svojho brata Viliama v Demokratickej strane. Pôsobil v robotníckych profesiách ale aj vystupoval ako hlavná postava v druhom celovečernom filme Paľa Bielika "Priehrada". V tejto propagandistickej agitke je jeho postava – samostatne hospodáriaci bohatý roľník Bujna – cieľom všetkých útokov, ktoré majú za cieľ zaplavenie dedín na ktorých roľníci hospodária. Túto postavu zvládol Kautnik bravúrne, možno aj preto, že v roku 1950 (spolu so svojim filmovým synom Gustávom Valachom) stál na opačnej strane barikády ako komunisti. Väčšina jeho spoluúčinkujúcich v tomto filme Mária Kráľovičová (jeho dcéra), Július Pántik (traktorista Paľko), Mikuláš Huba (inžinier), František Dibarbora (Fero) a Karol L. Zachar postupne získali tituly zaslúžilí a národní umelci. Na rozdiel od nich si Kautnik ťažko hľadal zamestnanie a vo filme si zahral už len epizódne role, ktoré definitívne skončili v roku 1968. Od roku 1956 pôsobil ako režisér štúdia Československého rozhlasu v Košiciach, 1959–60 člen KD v Spišskej Novej Vsi, 1960–65 činohry Štátneho divadla v Košiciach. Účinkoval v desiatkach dramatických rozhlasových relácií. Vytvoril 32 charakterovo výrazných, prevažne epizódnych postáv v rozhlasových hrách: Notár ("Stará história", 1959), Adam ("A bolo svetlo", 1961), Barón Krüg ("Biela nemoc", 1961), Horár ("Motýle", 1962), Koby ("Návšteva starej dámy", 1965) a i. V Štátnom divadle Košice účinkoval v hre "Smrť obchodného cestujúceho" (1960).
Manželka Irena a syn Alexander.
Museum Witt

Múzeum Witt Mníchov (MWM) je múzeum, ktoré má najväčšiu zbierku môr na svete; kolekcia múzea sa skladá z viac ako 10 miliónov exemplárov z celého sveta. Nachádza sa v nemeckom Mníchove. Múzeum v roku 1980 založil Thomas Witt.
Stará radnica (Tábor)

Stará radnica v Tábore patrí k najvýznamnejším pamiatkam neskorej gotiky v českých mestách.
Historie.
Výstavba radnice začala pravdepodobne na začiatku 16. storočia. Radnica má štyri krídla, ktoré obklopujú malé nádvorie. Najvýznamnejšou časťou radnice je "Veľká sála", ktorá vznikla odstránením celého druhého poschodia a zaklenutím celého priestoru dokonale zvládnutou sieťovou klenbou. Autorom tohto diela i celej radničnej budovy je kamenár Wendel Roskopf. Roskopf ukončil výstavbu radnice niekedy okolo roku 1521.
V druhej polovici 17. storočia bola budova radnice prestavaná do barokového štýlu podľa projektu Antonia de Alfieriho. V roku 1878 bol radnici vrátený jej gotický vzhľad architektom Josefom Niklasom.
Súčasnosť.
V súčasnosti slúži radnica ako vstup do podzemných chodieb, k expozíciám Husitského múzea a na poriadanie kultúrnych akcií.
Jan Jiří Rückl

Jan Jiří Rückl (* 12. máj 1900, Včelnička - † 24. august 1938, Praha) bol český politik, priemyselník, publicista a pápežský komorník.
Pochádzal zo sklárskej rodiny. Absolvoval Sorbonnu, kde získal titul doktor práv. Vo Francúzsku pôsobil počas 20. rokov pri československej kolónii. Jeho rodina bola katolícka a on si vybudoval dobré kontakty s pápežom, takže keď sa Rückl zúčastnil príprav svätováclavského jubilea v roku 1929, vybral si ho Pius XI. za komorníka, neskôr dostal i ďalšie vysoké cirkevné vyznamenania.
V Československu sa angažoval ako politik Československej strany ľudovej, dôležitá bola najmä jeho spolupráca s Edvardom Benešom, v roku 1935 výrazne prispel svojimi jednaniami k jeho zvoleniu. Okrem toho viedol rodinnú sklárňu a publikoval práce na tému podnikania a ekonomiky. 
Zomrel na leukémiu a je pochovaný na Vyšehrade.
Národný park Udegejskaja legenda

Národný park „Udegejskaja legenda“ () bol založený 9. júla 2007. Nachádza sa na východnej Sibíri v Krasnoarmejskom rajóne Prímorského kraja v Rusku, v centrálnej časti horského pásma Sichote-Aliň. Zaberá plochu na strednom toku rieky Boľšaja Ussurka. Jeho úlohou je ochrana prírody, pôvodnej kultúry národa Udegejcov a rozvoj ekoturizmu v tejto oblasti. Na pomerne malej ploche lesov a riek sa nachádza množstvo rôznorodých druhov rastlín a živočíchov, z ktorých desiatky sú chránené. Od roku 1935 bola táto oblasť súčasťou väčšej prírodnej rezervácie Sichote-Aliň, no potom tento status stratila. Nemalo to však negatívny vplyv na biodiverzitu a v súčasnosti vyhlásený národný park plní okrem iného aj úlohu biokoridora medzi touto rezerváciou (zapísanou od roku 2001 do UNESCO) a dolinou rieky Bikin. Správa parku sa nachádza v obci Roščilo, súčasťou je aj múzeum mineralógie.
Flóra a fauna.
Oblasť národného parku zaberá územie s nadmorskými výškami od v údolí rieky Boľšaja Ussurka až po nadmorské výšky okolo (najvyšší bod parku je hora Armu – ). To je dôvod, prečo má také pomerne malé územie veľmi bohatú biodiverzitu. V údoliach Veľkej Ussurky a jej prítokov sa vyskytujú prevažne listnaté lesy, postupne vo vyšších častiach prevažujú ihličnaté. Rastú tu najmä brest horský, jaseň, borovica cédrová, smrek ajanský, jedľa mandžuská, breza japonská a iné druhy drevín. Rastie tu cez 30 druhov ohrozených cievnatých rastlín a 12 druhov vzácnych lišajníkov zapísaných v Červenej knihe Ruskej federácie (resp. ZSSR). Možno tu nájsť chladnomilné aj teplomilné rastliny.
Typickými zvieratami sú medveď ušatý a medveď hnedý, územie národného parku je centrálnou oblasťou výskytu tigra amurského. Takisto tu žije množstvo druhov vtákov, k najvzácnejším patria žeriav čierny, kačička mandarínska, bocian čierny, výr blakistonov, potápač šupinatý a dikuša dôverčivá.
Kultúrne dejiny oblasti.
Osídlenie oblasti je doložené už od doby kamennej, bolo tu odkrytých 28 archeologických lokalít. Neďaleko od Národného parku sa našli pozostatky sídliska, ktoré bolo centrom severnej časti stredovekého štátneho útvaru predkov Udegejského národa, ktorého život je tu doložený nepretržite už jeden a pol tisícročia. V 20. storočí sa socializmus snažil integrovať všetky národy ZSSR a značne tak narušil kultúry pôvodných obyvateľov. Z tohto dôvodu slúži národný park aj ako ochrana ohrozenej pôvodnej udegejskej kultúry, svätýň i archeologických nálezísk a sú v ňom vyčlenené zóny pre tradičný spôsob života Udegejcov.
Zaujímavosti.
V týchto končinách sibírskej tajgy žil aj legendárny lovec Dersu Uzala, ktorého príbeh vyšiel knižne v roku 1923 (pozri Dersu Uzala (kniha)) a neskôr bol dvakrát sfilmovaný. Prvýkrát v roku 1961 (pozri Dersu Uzala (film 1961)) a v roku 1975 (pozri Dersu Uzala (film 1975)). Malá dedina na hranici národného parku nesie meno Dersu.
Dryptosaurus

Dryptosaurus bol dvojnohý mäsožravý dinosaurus (teropód), žijúci v období vrchnej kriedy (asi pred 70 miliónmi rokov) na východe dnešnej Severnej Ameriky. Dryptosaura preslávil najskôr Charles Robert Knight svojou rekonštrukciou v roku 1896, kde prvýkrát zobrazuje dinosaura v aktívnej pohyblivej pozícii. Jediný druh tohto rodu je Dryptosaurus aquilunguis.
Opis.
Dryptosaurus bol mohutný dvojnohý predátor dorastajúci do dĺžky až . V bedrách bol vysoký okolo 1,8 m a mohol vážiť až okolo 1,2 t. Mal relatívne dlhé predné končatiny s troma mohutnými pazúrmi s dĺžkou až . Podľa nich dostal aj svoje druhové meno "aquilunguis" - „majúci pazúry podobné orlím“. Hlava bola rovnako ako u ostatných tyranosaurov pomerne mohutná. V každej čeľusti mal rad vykrajovaných zubov, ktoré sa smerom dozadu zväčšovali a po vypadnutí alebo zodrení postupne nahradzovali. Predkolenie mal dlhšie ako stehennú kosť, na základe čoho možno usudzovať, že to bol veľmi rýchly bežec. Chvost držal vystretý nad zemou a pomáhal si ním udržiavať rovnováhu.
Dejiny.
V roku 1866 bola náhodne objavená nekompletná kostra (ANSP 9995) v jednom lome v New Jersey. Paleontológ Edward Drinker Cope opísal jej majiteľa menom gréckeho mytologického psa - ako Laelaps. Ten sa stal v poradí štvrtým dinosaurom, objaveným v Severnej Amerike (hneď po rodoch Hadrosaurus, Aublysodon a Trachodon). Neskôr sa však ukázalo, že pod názvom Laelaps bol už skôr opísaný istý roztoč, Copeov rival Othniel Charles Marsh preto v roku 1877 zmenil rodové meno na dodnes platné - Dryptosaurus.
Životné prostredie.
Vzhľadom k veľmi nedostatočnému fosílnemu záznamu z východu USA nie je isté, ako vyzeral ekosystém Dryptosaura. V rovnakej oblasti bol však už v roku 1856 objavený tiež mohutný vtákopyskatý Hadrosaurus, ktorý mohol byť súčasťou jeho potravy. V oblasti sa tiež počas vrchnej kriedy vyskytovali pancierované nodosaury, tie však vzhľadom k telesnému „pancieru“ zrejme netvorili Dryptosaurovu korisť príliš často.
Bertramka

Bertramka je usadlosť v Prahe na Smíchove. 
Dejiny.
Pôvodne tu stál starý drevený vinohradnícky domček. Miesto neho bola na konci 17. storočia postavená z lomovej opuky nová usadlosť pomenovaná po Františkovi z Bertramu, jej treťom majiteľovi – získal ju v dražbe v roku 1743. Neskôr dal usadlosť upraviť na letovisko podľa vzoru predmestských víl. V roku 1784 ju kúpila operná speváčka Josefína Dušková so svojim manželom Františkom Xaverom Duškom. Ich hosťom tu bol v rokoch1787 a 1791 Wolfgang Amadeus Mozart, ktorý tu dokončoval operu "Don Giovanni" pred jej pražskou premiérou.
Usadlosť tvorí areál ktorého hlavným objektom je obytná budova obrátená hlavným priečelím do dvora. Hlavnými viditeľnými prvkami tejto stavby sú predsunuté dvojramenné schodisko a lodžia. Južné krátke čelo budovy sa otvára do priestoru stúpajúcej záhrady. Oproti je stodola s trojposchodovou sýpkou. Hneď vedľa domu stojí prízemná časť bývalého vinohradníckeho lisu so silným murivom. Miesto neho je tu dnes "Pamätník Wolfganga Amadea Mozarta a manželov Duškových" so stálou expozíciou. 
Celý objekt prešiel rekonštrukciou v roku 1956 pri príležitosti 200. výročia Mozartovho narodenia. Ďalšie opravy prebehli v rokoch 1986 a 1987. Usadlosť, ktorá je od roku 1964 pamiatkovo chránená, sa nachádza v "Mozartovej ulici č. p. 2".
Záhrada.
Pôvodne úžitková záhrada a vinohrad boli na konci 18. storočia nahradené parkovou úpravou. Bola tu napr. gaštanová alej, ktorá zmizla pri požiari v roku 1871 a potom, čo došlo k veľkej prestavbe usadlosti.
Zatvorené.
Bertramka je zatvorená od 1. novembra 2009.
BSC Young Boys

Berner Sport Club Young Boys 1898 je športový klub hrajúci Švajčiarsku superligu, so sídlom v Berne. Bol založený 14. marca 1898 pod názvom Football Club Young Boys.
BSC Young Boys sú často nazývaní aj Young Boys Bern. Klub je 16-násobným futbalovým majstrom Švajčiarska a 8-násobným víťazom národnej pohárovej súťaže. V roku 1957 bol vymenovaný za najlepší švajčiarsky tím. V sezóne 1958-1959 sa dostal do semifinále Európskeho pohára. Od roku 2005 hráva domáce zápasy na štadióne Stade de Suisse (kapacita 32 000 divákov).
Klub má taktiež aj družstvo pozemného hokeja a bowlingu. Ženské hokejové družstvo hrá najvyššiu švajčiarsku hokejovú súťaž.
História.
V roku 1897 bratia Max a Oscar Schwabovi, Hermann Bauer a Franz Kehrli vyštudovali Bernskú univerzitu. Po návšteve zápasu Basel Old Boys Association proti Fußball Club Bern založili 14. marca 1898 Football Club Young Boys. Ako klubové farby si zvolili žltú a čiernu.
Starší FC Bern ponúkol klubu výstavbu štadiónov, šatní a výbavu, ak ich študenti budú hrať pod tímom FCB. Young Boys si mohli ponechať vlastné vedenie a symboly. Táto ponuka bola prijatá. Podľa klubovej histórie bol prvý zápas YB hraný 17. júna 1898 a skončil výhrou nad FC Viktoria. Prvý oficiálny zápas sa konal 29. júna 1898 proti Institute Grünau.
BSC Young Boys v európskych súťažiach.
zdroj: kassiesa.net
Marco Wölfli

Marco Wölfli (* 22. august 1982, Grenchen, Švajčiarsko) je švajčiarsky futbalový brankár a kapitán BSC Young Boys. V národnom tíme debutoval 19. novembra 2008 v priateľskom zápase proti Fínsku.
Fontiveros

Fontiveros je obec v Španielsku, ktorá sa nachádza v provincii Ávila , v autonómnom spoločenstve Kastília-León. Je známa ako rodisko sv. Jána z Kríža.
Orlík (hrad v Humpolci)

Orlík pri Humpolci alebo tiež Orlík nad Humpolcom je zrúcanina hradu na 645 m vysokom zalesnenom kopci 2 km severozápadne od mesta Humpolec, v katastrálnom území mestskej časti (obce) Rozkoš u Humpolce.
Dejiny hradu.
Hrad pravdepodobne nechal postaviť majiteľ humpoleckého panstva Jindřich z Dubé namiesto predpokladaného staršieho sídla v meste. Po prvýkrát sa pod názvom "Humpolec" spomína v roku 1404, kedy bol počas bojov medzi českými šľachticmi obliehaný Jindřichem z Rožmberka. V rokoch 1420 až 1496 vlastnili hrad Leskovcovci z Leskovca, ktorí dali hrad okolo polovice 15. storočia prestavať a rozšíriť. V roku 1496 kúpil hrad Humpolec Burian Trčka z Lípy a prebehli ďalšie zmeny exteriérov a interiérov. Bol dobudovaný renesančný palác a nové delostrelecké opevnenie - bastión. Trčkovci však sídlili na hrade Lipnice a v polovici 16. storočia sa dostali do finančných problémov a tak ďalej prebiehajú už iba nenáročné úpravy. V roku 1559 je hrad po prvýkrát spomínaný pod názvom "Orlík nad Humpolcem" a už o rok ho kúpil Jan mladší z Říčan ako pustý. V tejto dobe zrejme podľahol náhlej pohrome. Nakrátko došlo ešte k prístavbe obytnej budovy a roku 1588 Johanka, ovdovená manželka po Janovi z Říčan predala panstvo i s hradom Kryštofovi Karlovi z Roupova, ktorý bol jeho posledným českým pánom. Po bitke na Bielej hore mu bol roku 1621 majetok skonfiškovaný a roku 1623 ho kúpil Filip starší, gróf zo Solmsu. Panstvo sídlilo na Herálci a Orlík pustol. Ešte v roku 1708 je Orlík uvádzaný ako pustý zámok s dobre zachovanými stenami a z roku 1803 pochádza zatiaľ prvé zachované vyobrazenie hradu ešte pred skazou. Orlík bol neskôr rozoberaný na kameň a vybavenie bolo rozpredávané. Až v roku 1913 bola pod hrozbou zrútenia prvej veže urobená základná konzervácia muriva a v období rokov 1939 až 1943 bol uskutočnený aj archeologický prieskum.
Dnes je zachovaná väčšia časť základových a obvodových murív, torzo hlavnej veže do výšky 20 metrov a zrekonštruovaná je pec čiernej kuchyne. Od roku 1997 je hrad Orlík turisticky sprístupnený vždy v letnom období, od júna do októbra. Pravidelne sa tu konajú stredoveké slávnosti 5. júla a 6. júla a ďalšie akcie.
Barokový cintorín v Střílkách

Baroknivý cintorín v Střílkách je jedinečná a významná pamiatka svojho druhu z obdobia baroka v strednej Európe. Nachádza sa v obci Střílky v okrese Kroměříž.
Opis.
Cintorín sa rozprestiera v hornej časti obce na vyvýšenine oproti kostolu. Je ohraničený masívnym pieskovcovým múrom. V rokoch 1730 – 1743 ho dal postaviť Antonín Amand Petřvaldský z Petřvaldu. Za autora je pokladaný staviteľ Ignác Josef Cyrani z Bolleshausu. Je štvorcového pôdorysu s vykrojenými rohmi s rozlohou takmer . Dvojramenné schodište vedie na vstupnú plošinu so sochou anjela smrti v nadživotnej veľkosti. Pod plošinou je krypta. V zadnej časti cintorína stojí pohrebná kaplnka pod ktorou sú ďalšie dve krypty, v ktorých sú pochovaní členovia grófskeho rodu Künburgovcov. Cintorín je vyzdobený sochami od Gottfrieda Fritscha, niektoré vytvoril jeho brat Josef Antonín. Súsošia na pravej strane cintorínskeho múra znázorňujú ľudské cnosti, na ľavej strane sú neresti. Ďalej sú tu štyri kamenné vázy, pred kaplnkou stoja dve sochy anjelov v nadživotnej veľkosti.
Premyslený odvodňovací systém cintorína umožňuje rýchlejšie tlenie pochovaných tiel.
Opravy.
Cintorín bol vysvätený 12. mája 1743. Opravy prebehli v rokoch 1872 a 1896. Kvôli zosunutiu ľavého zadného múru bol opravovaný v rokoch 1927 a 1928 a od tej doby chátral. Rekonštrukcia začala v roku 1998, vzniklo aj občianske združenie "Za záchranu hřbitova ve Střílkách". V roku 2001 bolo ukradnutých 10 vzácnych sôch. Pri ešte trvajúcej rekonštrukcii bolo opravené schodisko, balustrády a múry. Ukradnuté sochy nahradili ich kópie.
Cintorín bol slavnostne znovuotvorený 7. júna 2008, v roku 2010 bol vyhlásený za národnú kultúrnu pamiatku.
Initialis Science Park

Initialis Science Park () je belgický vedecký park. Nachádza sa v Mons v provincii Hainaut, vo Valónsku v Belgicku. Park spolupracuje s univerzitami Université de Mons-Hainaut, Faculté Polytechnique de Mons a Facultés universitaires catholiques de Mons. Skladá sa z dvoch centier, z centra "Multitel", ktoré je zoskupením zameraným na telekomunikácie a spracovanie obrazu a z centra "Materia Nova", ktoré zoskupuje výskum a vývoj nových materiálov, ako napríklad keramika.
Externé odkazy.
Oficiálna stránka ,
Stade de Suisse

Stade de Suisse () je futbalový štadión BSC Young Boys s kapacitou 32 000 fanúšikov. Je to najväčší štadión poháňaný na solárnu energiu na svete. V roku 2008 bol jedným z dejísk Majstrovstiev Európy vo futbale.
David Degen

David Degen (* 15. február 1983, Hölstein, Švajčiarsko) je švajčiarsky futbalista hrajúci za BSC Young Boys najčastejšie ako pravý stredopoliar. Vďaka jeho matke je polovičný Holanďan. Jeho brat, taktiež futbalista, hráva za VfB Stuttgart.
FC Aarau (2000 – 2003).
David Degen začal svoju profesionálnu kariéru v roku 2000 za švajčiarsky futbalový klub FC Aarau (hral 30 zápasov, z toho strelil 3 góly).
FC Basel 1893 (2003 – 2006).
V roku 2003 prestúpil do Bazileja, kde hral 61 zápasov, v ktorých strelil 8 gólov.
Borussia Mönchengladbach (2006 – 2008).
Neskôr, v roku 2006, prestúpil do nemeckého bundesligového futbalového klubu Borussia Mönchengladbach (18 zápasov, 2 góly).
FC Basel 1893 – hosťovanie (2007 – 2008).
Po vypadnutí Borussie Mönchengladbach ho manažér Borussie Jos Luhukay uvoľnil na hosťovanie do FC Basel 1893 (20 zápasov, 3 góly).
BSC Young Boys (2008 –).
22 augusta 2008 prestúpil späť do Švajčiarska, konkrétne do BSC Young Boys (62 zápasov, 13 gólov).
Senad Lulić

Senad Lulić (* 18. január 1986, Mostar) je bosniansky futbalový hráč. Hráva za BSC Young Boys ako stredopoliar s číslom 19.
Futbalová kariéra.
Chur 97 (2003-2006).
V roku 2003 začal hrávať za švajčiarsky futbalový klub z 2. Liga Interregional. V tomto tíme hral 24 zápasov ale bohužiaľ nestrelil ani jeden gól.
Bellinzona (2006-2008).
V roku 2006 prestúpil do Bellinzony kde hral 63 zápasov z čoho strelil 13 gólov.
Grasshoppers (2008-2010).
V roku 2010 začal hrať za Grasshoppers (26 zápasov, 3 góly).
BSC Young Boys (2010- ).
V roku 2010 prestúpil do BSC Young Boys, kde hral 14 zápasov a strelil 1 gól.
Peter Nagy &amp; deti

Peter Nagy &amp; deti je album s detskými piesňami, ktorý nahral s detskými interpretmi Peter Nagy. Album vydalo hudobné vydavateľstvo Tommű Records v roku 1992 na MC a CD.
Spasská veža

Spasská veža () je jednou z dvadsiatich veží v areáli Moskovského Kremľa. Pomenovaná je podľa ikony Krista Spasiteľa, ktorá je v súčasnosti umiestnená nad hlavným vchodom veže. Veža bola postavená v roku 1491 za vlády Ivana III. podľa plánov architekta P. A. Solariho.
Počas okupácie Moskvy bola veža zničená a obnovená bola v nasledujúcom období. Na vrchole veže sa nachádzal dvojhlavý ruský orol. V roku 1935 ho komunistická moc odstránila a nahradila červenou päťramennou hviezdou. V súčasnosti je vyvíjané úsilie o návrat tradičného dvojhlavého ruského orla miesto internacionálnej červenej hviezdy. V roku 2010 sa nad hlavný vchod vrátila ikona Krista Spasiteľa Smolenského.
Leporelo

Leporelo je harmonikovo skladaná kniha, spravidla bohato ilustrovaná, s minimom textu a nízkym počtom strán. Každá ilustrácia, prípadne fotografia, sa väčšinou nachádza na samostatnej strane. Jednotlivé strany sú navzájom zlepené alebo zošité za bočný okraj, takže celú knihu je možné zložiť do balíčka alebo rozložiť do dlhého pruhu.
Ako leporelá bývajú najčastejšie vytvárané knihy pre deti, ale rovnakým spôsobom sú usporiadané aj niektoré prospekty, turistickí sprievodcovia, návody a pod. Jednotlivé strany leporela sa vyrábajú z tuhého papiera, aby sa predĺžila ich životnosť pri častom a nešetrnom používaní.
Názov leporelo je odvodený od postavy Leporella v opere Don Giovanni Wolfganga Amadea Mozarta. Leporello bol sluha dona Giovanniho, ktorý spisoval podrobný zoznam mileniek svojho pána.
Pierre Bézier

Pierre Étienne Bézier (* 1. september 1910, Paríž, Francúzsko – † 25. november 1999, Paríž, Francúzsko) [ˈpjɛʁ eˈtjɛn beˈzje]) bol francúzsky matematik a inžinier a jeden zo zakladateľov odvetvia priestorového, geometrického a fyzikálneho modelovania a tiež odvetvia popisu kriviek, hlavne v systémoch CAD/CAM. Pracoval ako inžinier v automobilke Renault, stal sa priekopníkom v transformácii dizajnu a výroby cez matematické a výpočtové nástroje po počítačovo riadený dizajn a trojrozmerné modelovanie.
Bézier patentoval a popularizoval, ale nevynašiel Bézierove krivky a Bézierove plochy, ktoré sa v súčasnosti používajú vo väčšine počítačom riadených grafických a dizajnových systémoch.
Henri Bienvenu

Henri Bienvenu Ntsama (* 5. júl 1988, Kamerun) je kamerunský futbalový útočník hrajúci za BSC Young Boys. 
Cotonsport Garoua (2003-2005).
Svoju kariéru začal v kamerúnskom klube Cotonsport Garoua, kde hral 55 zápasov a strelil 29 gólov.
CA Bizerte (2005-2007).
Jeho ďalšie kroky smerovali do tuniského CA Bizerte, kde celkovo strávil dva roky (49 zápasov, 28 gólov)
Espérance Sportive de Tunis (2007-2009).
V januári 2008 podpísal dvojročnú zmluvu s Espérance Sportive de Tunis (31 zápasov, 17 gólov)
BSC Young Boys (2010- ).
20. januára 2010, podpísal zmluvu zo švajčiarskym BSC Young Boys, kde má kontrakt do roku 2013 (8 zápasov, 5 gólov).
Bézierova krivka

Bézierova krivka je jednou z mnohých parametrických kriviek. Umožňuje interaktívne vytváranie a modifikáciu svojho tvaru. Pomocou Bézierovej krivky je možno reprezentovať aj interpolačné krivky (existujú napríklad algoritmy na prevod medzi interpolačnými spline kubikami a B-spline kubikami resp. Bézier kubikami).
Definícia.
Bézierova krivka "n"-tého stupňa pre "n+1" zadaných kontrolných bodov, ktoré tvoria tzv. "riadiaci polygón", je pre formula_1 definovaná ako 
pričom formula_3 je "i"-tý Bernsteinov polynóm "n"-tého stupňa:
Bernsteinove polynómy tvoria bázu vektorového priestoru polynómu a spĺňajú rekurentný vzorec:
formula_5,
navyše formula_6, ďalej formula_7. Je tak možný stabilný číselný rekurzívny výpočet hodnoty Bézierovej krivky pomocou Casteljauho algoritmu:
Daniel Adair

Daniel Patrick Adair (* 19. február 1975, Vancouver) je kanadský bubeník rockovej skupiny Nickelback. V roku 2005 nahradil Ryana Vikedala, ktorý opustil skupinu po turné "The Long Road Tour". Adair bol predtým bubeníkom v americkej rockovej skupine 3 Doors Down. Album "All The Right Reasons" skupiny Nickelback je prvým albumom, ktorý nahral spoločne so skupinou.
Dersu Uzala (kniha)

Dersu Uzala () je kniha ruského prieskumníka a spisovateľa Vladimira K. Arsenieva z roku 1923. Je založená na skutočných udalostiach, ktoré prežil kapitán Arseniev ako vojenský zememerač so svojimi spolupracovníkmi pri mapovaní východosibírskej tajgy v oblasti rieky Ussuri. Tam sa spriatelil s domorodým lovcom menom Dersu Uzala, ktorý ich sprevádzal a aj zachránil život. Dersu bol príslušníkom pôvodného národa Nanajcov. Celý život prežil v sibírskej tajge, bol výborný stopár a lovec. V súčasnosti má Dersu Uzala v osade Korfovskij pamätník a je po ňom pomenovaná planétka 4142 Dersu-Uzala. Dej sa odohráva v rokoch 1902-1908.
„Postava lovca Dersu priniesla do ruskej, ale aj svetovej literatúry obraz človeka, ktorý žije v dokonalej symbióze s prírodou. Dersuov čistý vzťah k ľuďom a k prírode, jeho svojrázna životná filozofia, schopnosť vnímať aj zviera, aj strom ako rovnocenného partnera ukazujú, aká obrovská priepasť narastá medzi svetom panenskej prírody a pretechnizovanou spoločnosťou“.
Dej.
V roku 1902 mapovala zememeračská skupina vedená kapitánom Arsenievom povodie rieky Ussuri. Pri putovaní sa stretli s domorodým lovcom, ktorému ponúkli, aby im robil sprievodcu. Dersu Uzala (nar. okolo roku 1850) im viackrát zachránil život a medzi ním a kapitánom vzniklo veľké priateľstvo, Arseniev ho opisuje ako vynikajúceho človeka. V roku 1907, keď Dersu zostarol a zhoršil sa mu zrak, ho Arseniev zobral k sebe domov do Chabarovska. Dersu Uzala však nechápal život v meste a nemohol si zvyknúť na život medzi štyrmi stenami. Preto sa v roku 1908 vyberá pešo z Chabarovska do svojej tajgy k rieke Ussuri. Domov sa ale už nedostal, na ceste ho prepadli a zavraždili lúpežníci. Podľa Arsenieva sa to stalo pri osade Korfovskij, asi 30 kilometrov južne od Chabarovska a Dersuu pochovali v neoznačenom hrobe v tajge.
Ryan Peake

Ryan Anthony Peake (* 1. marec 1973, Calgary, Kanada) je gitarista kanadskej rockovej skupiny Nickelback. V skupine tiež spieva spoločne s frontmanom Chadom Kroegerom. Je druhým najstarším členom skupiny.
Biografia.
Ryan Peake sa narodil v Calgary a vyrastal v Brooks. Neskôr sa presťahoval do mestečka Hanna, kde sa spriatelil s bratmi Kroegerovcami. Spočiatku sa učil hrať na klavír a trombón, ale neskôr začal hrať na gitaru. Jeho otec hral takmer 20 rokov v country skupine. Prvý koncert, na ktorý išiel bolo vystúpenie skupín Iron Maiden a Guns N’ Roses v Saddledome v roku 1988.
V skupine Nickelback spieva spoločne s Chadom Kroegerom. Je spoluskladateľom a spoluautorom textu piesne „Someday“.
Eparcha (biskup)

Eparcha alebo tiež eparchiálny biskup je biskup, ktorý je správcom eparchie (biskupstva). Z titulu svojho úradu zastupuje eparchiu vo všetkých právnych záležitostiach a pastoráciu vykonáva vo vlastnom mene (teda nie je niekoho zástupcom). Jeho moc je vlastná, riadna a bezprostredná. Eparcha riadi sebe zverenú eparchiu zákonodarnou, výkonnou a súdnou mocou.
Kánonické vlastnenie eparchie preberá eparchiálny biskup (eparcha) intronizáciou.
Rosenheim

Rosenheim je nemecké mesto v Bavorsku a leží na sútoku riek Mangfall a Inn. V roku 2009 tu žilo 60 877 obyvateľov, čím je tretím najväčím mestom Horného Bavorska.
Poloha.
Mesto sa nachádza 52 kilometrov juhovýchodne od Mnichova. Je dôležitým dopravným uzlom medzi Mníchovom, Salzburgom (cca východne) a Innsbruckom (cca juhozápadne) ako aj Brannerpassom v Taliansku (cca ). Rosenheimom prechádzajú železničné spojenia Mníchov-Salzburg a Mníchov-Verona/Taliansko, tak ako aj rakúske železničné spojenia Salzburg-Innsbruck. V blízkosti mesta je aj trojsmerná diaľnica Inntal.
Pitbull (reper)

Armando Christian Pérez (* 15. január 1981, Miami, Florida, USA), viac známy pod svojím umeleckým menom Pitbull je americký rapper, spevák-skladateľ, producent a textár. Jeho hudobná kariéra sa začala v roku 2002, keď spolupracoval na Lil Jonovom albume "Kings of Crunk" (na skladbe „Pitbulls Cuban Rideout“). V roku 2004 vydal svoj debutový album "" (skratka z "Money Is a Major Issue") cez vydavateľstvo TVT Records. Odvtedy vydal ďalšie dva albumy cez toto vydavateľstvo: "El Mariel" (2006) a "The Boatlift" (2007). Potom v roku 2009 vydal album "Rebelution", z ktorého boli vydané single „I Know You Want Me (Calle Ocho)“ a „Krazy“. Druhý z nich dosiahol 30. miestov rebríčku Billboard Hot 100 a 11. miesto v Hot Rap Tracks, kým „I Know You Want Me“ dosiahol 2. miesto v Billboard Hot 100 a do prvej desiatky sa dostal v Spojenom kráľovstve, Kanade, Taliansku a Holandsku. Medzi ďalšie single z albumu patria „Blanco“ v spolupráci s Pharrellom Williamsom zo skupiny The Neptunes a „Hotel Room Service“, ktorý dosiahol 8. miesto v rebríčku Billboard Hot 100. Celosvetovo sa predalo viac ako 7,5 milióna digitálnych singlov a albumov "Rebelution" spolu.
V roku 2005 spolu s raperom Puff Daddym založil vydavateľstvo Bad Boy Latino, ktoré je dcérskym vydavateľstvom Combsovho Bad Boy Records. Zameriava sa predovšetkým na žánre latin hip-hop, latin soul, latin pop a ďalšiu tropickú hudbu, a jeho kancelárie sú v New Yorku a Miami.
Pitbull sa stal reprezentujúcim spolu s Rihannou, Drakeom a Trey Songz kampaň „So Kodak“ pre značku Kodak.
Mladosť.
Pitbull sa narodil kubánskym rodičom, ktorí ho nútili recitovať práce básnika José Martía. Tiež mal problémy v začiatkoch svojej kariéry pre svoje modré oči, bielu pokožku a kubánsky pôvod. Ovplyvnil ho hip-hopový žáner miami bass, a za svoju hudobnú inšpiráciu považoval Celiu Cruz a Willyho Chirina. Pitbullovi rodičia sa rozviedli, keď bol malý, a bol vychovaný iba matkou. Rapovať začal na strednej škole. Potom dokončil strednú školu Miami Coral Park High School a zameral sa na kariéru v rapovaní.
Rozvádzač tepla

Rozvádzač tepla ("angl." heat spreader) slúži na zväčšenie plochy z ktorej vyžaruje teplo, vďaka čomu je možné lepšie chladenie súčiastky. Využitie nachádza na čipoch (puzdro procesora, chladiče operačnej pamäte).
Dersu Uzala

Dersu Uzala, ( * okolo 1850 – † jar 1908, Korfovskij, Chabarovský kraj) bol nanajský lovec na Ďalekom východe.
Bližšie informácie pozrite pod:
Billboard Music Awards

Billboard Music Awards je jedno zo štyroch hlavných hudobných ocenení, každoročne udeľované v Spojených štátoch. Slávnostné odovzdávanie cien sa koná každý rok v decembri a je vysielané od začiatku televíznou stanicou FOX. Prvé odovzdávanie cien Billboard sa konalo v roku 1990 v kategóriách "najpopulárnejší hudobník/album/singel". Rebríček popularity je založený na celoročnom súhrne Billboardu.
Od roku 1992 sa ocenenie dáva v kategórii Billboard Century Award, ktorá je priznávaná zaslúžilým hudobníkom predchádzajúcich desaťročí v populárnej hudbe.
Artist of the Decade.
V roku 1999 bola udelená cena Artist of the Decade (Umelec desaťročia) speváčke Mariah Carey.
V roku 2009 bolo dostal ocenenie Artist of the Decade Eminem.
American Music Awards

American Music Awards je cena, každoročne udeľovaná najlepšiemu americkému hudobníkovi. Cena je udeľovaná na základe „popularity“ interpreta, ktorý má počítaný predaj albumov / singlov atď. AMA bola založená v roku 1973 Dickom Clarkom.
World Music Awards

World Music Awards je hudobné ocenenie, každoročne udeľované od roku 1989 hudobným interpretom celého sveta s najväčším počtom predaných nosičov. Ceny sú udeľované cez International Federation of the Phonographic Industry (IFPI).
Špeciálne ocenenia.
Legend awards – ocenenie každoročne udeľované hudobníkom pre mimoriadne zásluhy:
Tina Turner, Michael Jackson, Whitney Houston, Mariah Carey, Elton John, Stevie Wonder, Modern Talking, Ace of Base, Diana Ross, Julio Iglesias, Tina Cousins, Rod Stewart, Lionel Richie, Ray Charles, Cher, Plácido Domingo, Luciano Pavarotti, Destiny’s Child, Prince, Janet Jackson, Carlos Santana, Chaka Khan, Destiny’s Child, Cliff Richard, Bee Gees, Deep Purple, Gloria Gaynor, Tony Bennett, Patti LaBelle alebo Céline Dion.
Diamond awards – cena za počet predaných albumov počas niekoľkých rokov:
Milenium awards – cena udelená v roku 2000, umelcom milénia:
Yorktown (Virgínia)

Yorktown je mesto v York County v štáte Virgínia, v Spojených štátoch amerických.
V Yorktowne 19. októbra 1781 prinútila kombinovaná americko-francúzska armáda, pod velením generála Georga Washingtona a francúzskeho generála de Rochambeau britskú armádu, pod velením generála Cornwallisa vzdať sa, čím sa ukončila americká vojna za nezávislosť. Počas americkej občianskej vojny Yorktown tiež slúžil ako prístav, ktorý zásoboval v rokoch 18611865 severné a južné mestá.
Veľký Inovec (vrch)

Veľký Inovec () je najvyšší vrch v pohorí Pohronský Inovec na Slovensku. Od roku 1992 je vrchol prírodnou pamiatkou. Tvorí ho bralnatý relikt andezitového prúdu a je z neho obmedzený výhľad.
Poloha.
Nachádza sa v strednej časti pohoria i geomorfologického podcelku Veľký Inovec. Vrch leží v Nitrianskom kraji, v okrese Zlaté Moravce a zasahuje do katastrálneho územia obce Tekovské Nemce. Vrcholová a južná časť vrchu patrí do prírodnej pamiatky Veľký Inovec.
Západným susedom je Inoveckým sedlom oddelený Malý Inovec (), severovýchodne je kóta "Zámčisko" () a juhovýchodne sa nachádza Stavanský vrch (). Severné svahy odvodňujú prítoky Žitavy, zvyšok masívu odvodňujú prítoky rieky Hron.
Opis.
Pod vrcholom sa nachádza turistická chata na Veľkom Inovci, otvorená cez víkendy a sviatky a v mesiacoch júl a august nepretržite. Plošina pred chatou ponúka výhľad na región Tekov, zvlnenú Pohronskú pahorkatinu s obcami, hájmi, poľami a rieku Hron. Vrch je tvorený andezitom a jeho vrcholom vedie Rudná magistrála.
Výhľady.
Vďaka značnej nadmorskej výške a polohe pohoria nad Podunajskou nížinou ponúkajú malé lúky zaujímavé výhľady. Z vhodných lokalít je mimo okolitých vrchov možné pozorovať susedné pohoria, no pri vhodných podmienkach tiež vrch Inovec, južnú časť Strážovských vrchov, Vtáčnika či Štiavnické vrchy, no tiež vrchy na severe Maďarska.
UK Albums Chart

UK Albums Chart je rebríček najpredávanejších hudobných albumov na území Spojeného kráľovstva. Rebríček zostavuje každý týždeň The Official UK Charts Company a zverejňuje ho magazín Music Week. Existujú rôzne verzie, napríklad Top 40, Top 75, Top 100, Top 200.
UK Singles Chart

UK Singles Chart je rebríček najpredávanejších hudobných singlov na území Veľkej Británie. Rebríček obsahuje 200 najpredávanejších singlov na území Veľkej Británie. Rebríček zostavuje každý týždeň The Official UK Charts Company a zverejňuje ho magazín Music Week. Existujú rôzne verzie, napríklad Top 40, Top 75, Top 100, Top 200.
Najväčší počet singlov na #1.
Hudobníci s najväčším počtom singlov na #1 sú:
Media Control Charts

Media Control Charts je oficiálna hitparáda v Nemecku, ktorá je vytváraná a publikovaná firmou Media Control GfK International v zastúpení Bundesverband Musikindustrie (Federal Association of Phonographic Industry). Media Control GfK International poskytuje týždenné aktualizované rebríčky Top-100 single/album, Compilation, Jazz Top-30, Classic Top-20, Schlager Longplay Top-20, Music-DVD Top-20 a Official-Dance (ODC) Top-50 hitparády.
Prvá hitparáda v Nemecku vznikla v roku 1953.
Noconi

Noconi je štúdiový album Roba Grigorova &amp; Midi, ktorý vydalo v roku 1991 hudobné vydavateľstvo Opus . Album vyšiel na LP.
604 Records

604 Records je produkčná spoločnosť speváka skupiny Nickelback, Chada Kroegera a právnika Jonathana Simkina, ktorá bola založená v roku 2002. Ich nahrávky sú distribuované v Kanade cez Universal Music Group a pre zvyšok sveta cez Roadrunner Records.
604 znamená kód časti Vancouveru, kde má spoločnosť sídlo.
Kostol svätého Vavrinca

Kostol svätého Vavrinca môže byť:
Česko.
…a ďalšie
Katedrála svätého Štefana

Katedrála svätého Štefana môže byť:
Tatra 20

Tatra 20 bolo neskoršie označenie luxusného automobilu NW T, vyrábaného v kopřivnickej automobilke Nesselsdorfer Wagenbau-Fabriks-Gesellschaft (od roku 1919 Tatra). Výroba modelu prebiehala súbežne s typom Tatra 10 v rokoch 1914 až 1925, kedy ho nahradila Tatra 17.
NW T/T20 mal klasickú koncepciu s motorom vpredu a pohonom zadných kolies. Technicky bol veľmi podobný modelu NW U (Tatra 10), pričom oba modely boli určené majetnejším zákazníkom. Základ automobilu tvoril pozdĺžny rám, obe listovými pružinami odpružené nápravy boli tuhé. Tatra 20 bola v novších verziách vybavená brzdami na všetkých kolesách, elektrickým štartérom a páka ručnej brzdy a radenia sa presunula do kabíny. Vyrábala sa ako luxusná limuzína, sanitka, hasičské vozidlo alebo pretekárske auto.
Za zmenou názvu automobilky Nesselsdorfer Wagenbau-Fabriks-Gesellschaft na Tatra boli testy modelu NW U/Tatra 10 v roku 1919 v Tatrách. Po zdolaní náročnej trasy zo Štrby do Tatranskej Lomnice, bolo rozhodnuté o premenovaní firmy a vozidiel NW na Tatra.
René de Possel

Lucien Alexandre Charles René de Possel (* 7. február 1905, Marseille, Francúzsko - † 1974, Paríž) bol francúzsky matematik, neskôr priekopník v oblasti informatiky. Bol zakladajúcim členom skupiny Nicolas Bourbaki, neskôr skupinu pre spory s André Weilom opustil. Zaoberal sa predovšetkým teóriou miery a integrálu, topológiou, ako aj teóriou hier. Neskôr pracoval predovšetkým v informatike, kde vykonal priekopnícku prácu v oblasti optického rozoznávania znakov.
Chýbaš mi...

Chýbaš mi... je štúdiový album Roba Grigorova &amp; Midi, ktorý vydalo v roku 1992 hudobné vydavateľstvo Slovart Records .
WikiSkriptá

WikiSkriptá sú projektom pre kooperatívnu tvorbu a ukladanie medicínskych vyučovacích materiálov. Vznikli v roku 2008 na pôde 1. lekárskej fakulty Karlovej univerzity a po roku skúšobného procesu sa WikiSkriptá stali v novembri 2009 oficiálnym projektom siete lekárskych fakúlt MEFANET. Sú preto otvorené všetkým lekárskym fakultám v Česku a na Slovensku. Ide o projekt založený na technológii wiki.
WikiSkriptá fungujú na princípe využitia technológie MediaWiki pre tvorbu a ukladanie vyučovacích materiálov. Prispievatelia WikiSkrípt sú študenti i učitelia. Učitelia majú nezastupiteľnú úlohu pri overovaní kvality materiálov. Prínosom WikiSkrípt je zjednodušenie tvorby učebných materiálov, možnosť využitia poznatkov a spolupráce viacerých ľudí a jednoduchá aktualizácia. Ako naznačuje názov, cieľom projektu je pomocou krátkych článkov vytvárať text vhodný pre vyučovanie študentov medicíny.
Rozdiely medzi WikiSkriptami a Wikipédiou.
Hlavným účelom WikiSkrípt je zjednodušenie prípravy učebných materiálov, ich úpravy a aktualizácie. Články nemusia odpovedať nárokom kladeným na encyklopedické dielo; skôr sa podobajú kapitolám v učebniciach.
Pretože vyučovanie musí sledovať najnovšie vedecké poznatky, treba používať i údaje z výskumu (tzn. neplatí absolútny zákaz použitia primárnych zdrojov). Samozrejme musí byť zachovaný kritický prístup k ich uvedeniu, údaje by mali byť overiteľné a mal by byť citovaný ich zdroj. Adekvátnosť primárnych údajov by mal vždy posúdiť odborník s dostatočnou erudíciou v odbore. Pri zachovaní podobných princípov sa v odôvodnených prípadoch môžu vo WikiSkriptách objaviť i expertné názory na určitú otázku.
Komunita.
Komunita, ktorá tvorí WikiSkriptá, je menšia než počet aktívnych prispievateľov slovenskej či českej Wikipédie, ale vzhľadom na úzke tématické zameranie projektu a zapojeniu všetkých lekárskych fakúlt je rozšírenie komunity veľmi povzbudivé. Pri opravovaní nepresností a prípadných chýb zanesených do WikiSkrípt sa preto nepočíta len s mechanizmami založenými na veľkom počte členov komunity, ale i s mechanizmom overovania článkov učiteľom.
Anglická verzia – WikiLectures.
Tento projekt je prevádzkovaný aj v anglickej jazykovej verzii ako www.WikiLectures.eu. WikiLectures beží s rovnakým cieľom a princípy ako WikiSkriptá a sú určené pre študentov medicíny po celom svete. V súčasnosti tvorí hlavnú časť redakcie zahraniční študenti, ktorí študujú na lekárskych fakultách na Slovensku a v Česku, v spolupráci so svojimi pedagógmi.
Mainstream Rock Tracks

Mainstream Rock Tracks alebo Hot Mainstream Rock Tracks je jeden z mnohých hudobných rebríčkov magazínu Billboard, uverejňovaný od 21. marca 1981. Predstavuje najpopulárnejšie piesne hrané cez rozhlasové stanice žánru rock.
V začiatkoch rebríček niesol názov Rock Tracks a asistoval rebríčku Rock Albums, ale v roku 1984 bol zrušený. Dnešný názov dostala hitparáda až v roku 1996. Dňa 26. júla 2003 bol rebríček naposledy uverejnený v magazíne Billboard, a odvtedy je k dispozícií len na webovej stránke magazínu Billboard.
Mainstream Rock Tracks má teraz cez 300 hitov číslo jedna, pričom niektoré hity tomuto rebríčku kraľovali aj niekoľko týždňov. Rekordérom tohto rebríčka je skladba „Loser“ od skupiny 3 Doors Down, ktorý sa na vrchole rebríčka udržal 21 týždňov.
Rekordy.
21 týždňov
20 týždňov
17 týždňov
16 týždňov
15 týždňov
14 týždňov
13 týždňov
12 týždňov
11 týždňov
10 týždňov
Canadian Hot 100

Canadian Hot 100 je jedným z mnohých rebríčkov uverejňovaných magazínom Billboard od 16. júna 2007. Predstavuje najobľúbenejšie piesne v Kanade a je ekvivalentom k rebríčku Billboard Hot 100. Z Canadian Hot 100 v súčasnej dobe spolupracuje viac ako 100 rozhlasových staníc. Canadian Hot 100 je prvým rebríčkom magazínu Billboard, ktorý pôsobí mimo USA.
Prvá skladba, ktorá dosiahla vrchol v rebríčku bola „Umbrella“ od Rihhany ft. Jay-Z.
Z extrému do ekstrému

Z extrému do ekstrému je štúdiový album Roba Grigorova &amp; Midi, ktorý bol vydaný v roku 1993.
Vdýchni reggae

Vdýchni reggae - Shaba Robo Grigorov &amp; MIDI je štúdiový album Roba Grigorova &amp; Midi, ktorý vydalo v roku 1995 hudobné vydavateľstvo Musica .
MDF

MDF môže znamenať:
Pop 100

Pop 100 je jedným z mnohých rebríčkov amerického hudobného magazínu Billboard. Je založený na hranosti na 40 rozhlasových staniciach, predaji singlov a digitálnom sťahovaní.
Histótia.
Rebríček Pop 100 bol vyvinutý ako odpoveď na kritiku populárneho rebríčka Billboard Hot 100. Rebríček bol kritizovaný za to, že popové, rockové a country piesne sa len ťažko dostali do prvej desiatky. Napríklad v roku 2004 každá skladba, ktorá bola na vrchole Billboard Hot 100 bola od hip-hopového alebo R&amp;B hudobníka. V čase keď vznikol rebríček Pop 100 sa len jednej country piesni za celých 20 rokov podarilo dostať na #1.
Popri rebríčku Pop 100 začal činnosť aj rebríček Pop 100 AirPlay, na základe hranosti v rozhlasových staniciach.